புவனம் படைப்பான் ஒருவன் ஒருத்திபுவனம் படைப்பார்க்குப் புத்திரர் ஐவர்புவனம் படைப்பானும் பூமிசை யானாய்புவனம் படைப்பானப் புண்ணியன் தானே. புண்ணியன் நந்தி பொருந்தி உலகெங்கும்தண்ணிய மானை வளர்த்திடுஞ் சத்தியுஞ்கண்ணியல் பாகக் கலவி முழுதுமாய்மண்ணியல் பாக மலர்ந்தெழு பூவிலே. நீரகத் தின்பம் பிறக்கும் நெருப்பிடைகாயத்திற் சோதி பிறக்கும்அக் காற்றிடைஓர்வுடை நல்லுயிர்ப் பாதம் ஒலிசத்திநீரிடை மண்ணின் நிலைபிறப் பாமே. உண்டுல கேழும் உமிழ்ந்தான் உடனாகிஅண்டத் தமரர் தலைவனும் ஆதியுங்கண்டச் சதுர்முகக் காரணன் தன்னொடும்பண்டிவ் வுலகம் படைக்கும் பொருளே. ஓங்கு பெருங்கடல் உள்ளுறு வானொடும்பாங்கார் கயிலைப் பராபரன் தானும்வீங்குங் கமல மலர்மிசை மேலயன்ஆங்குயிர் வைக்கும் அதுவுணர்ந் தானே. காரணன் அன்பிற் கலந்தெங்கும் நின்றவன்நாரணன் நின்ற நடுவுட லாய்நிற்கும்பாரணன் அன்பிற் பதஞ்செய்யும் நான்முகன்ஆரண மாஉல காயமர்ந் தானே. பயன்எளி தாம்பரு மாமணி செய்யநயன்எளி தாகிய நம்பன்ஒன் றுண்டுஅயஓளி யாயிருந் தங்கே படைக்கும்பயனெளி தாம்வய ணந்தெளிந் தேனே. போக்கும் வரவும் புனிதன் அருள்புரிந்தாக்கமுஞ் சிந்தைய தாகின்ற காலத்துமேக்கு மிகநின்ற எட்டுத் திசையொடுந்தாக்குங் கலக்குந் தயாபரன் தானே.